CELEX: 52007PC0662
Language: mt
Date: 2007-11-06
Title: Proposta għal regolament tal-Kunsill li jemenda r-regolament tal-Kunsill (KE) Nru 533/2004 dwar it-twaqqif ta' sħubija (partnerships) Ewropea fil-qafas tal-proċess ta' stabbilizzazzjoni u assoċjazzjoni

Avviż Legali Importanti

|

52007PC0662

	[pic] | KUMMISSJONI TAL-KOMUNITAJIET EWROPEJ |Brussel 6.11.2007KUMM(2007) 662 finali2007/0239 (CNS)Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 533/2004 dwar it-twaqqif ta' sħubija (partnerships) Ewropea fil-qafas tal-proċess ta' stabbilizzazzjoni u assoċjazzjoni(preżentata mill-Kummissjoni)MEMORANDUM TA’ SPJEGAZZJONIFil-laqgħa tiegħu tal-15-16 ta' Diċembru 2005, il-Kunsill Ewropew iddeċieda li jagħti l-istatus ta' pajjiż kandidat lill-eks-Repubblika Jugożlava tal-Maċedonja. B'konsegwenza ta' dan, l-isem tal-partenarjat ta' l-eks-Repubblika Jugożlava tal-Maċedonja, stabbilit abbażi tar-Regolament tal-Kunsill (KE) Nru 533/2004, għandu jinbidel minn 'Partenarjat Ewropew' għal 'Partenarjat ta' l-Adeżjoni', sabiex jiġi allineat ma' l-isem tal-Partenarjati maż-żewġ pajjiżi kandidati l-oħra, il-Kroazja u t-Turkija.Sabiex l-istrument tal-partenarjati jkun jinftiehem aħjar, huwa xieraq li jkun hemm l-istess isem għall-partenarjati għal dawk il-pajjiżi li għandhom l-istess status fil-proċess ta' l-adeżjoni. Dan huwa konsistenti mad-Dokument ta’ Strateġija ta' l-2005 dwar it-tkabbir.Il-proposta tinkludi wkoll emenda li tieħu f'kunsiderazzjoni l-indipendenza tal-Montenegro.Il-Kummissjoni għalhekk tistieden lill-Kunsill sabiex jadotta r-regolament propost li hu mehmuż.2007/0239 (CNS)Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 533/2004 dwar it-twaqqif ta' sħubija (partnerships) Ewropea fil-qafas tal-proċess ta' stabbilizzazzjoni u assoċjazzjoniIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 181a(2) tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Billi:(1) Ir-Regolament tal-Kunsill (KE) Nru 533/2004 tat-22 ta’ Marzu 2004, kif emendat l-aħħar, dwar it-twaqqif ta' sħubija (partnerships) Ewropea fil-qafas tal-proċess ta' stabbilizzazzjoni u assoċjazzjoni[3] jistipula li jiġu stabbiliti partenarjati għall-pajjiżi kollha tal-Balkani tal-Punent.(2) Il-Kunsill Ewropea iddeċieda fil-laqgħa tiegħu fi Brussell f'Diċembru 2005 li l-eks-Repubblika Jugożlava tal-Maċedonja għandha tkun pajjiż kandidat għas-sħubija fl-Unjoni Ewropea.(3) Hu għalhekk xieraq li jiġi stipulat li minflok Partenarjat Ewropew, l-Unjoni Ewropea ghandha timplimenta fir-relazzjonijiet tagħha ma' l-eks-Repubblika Jugożlava tal-Maċedonja Partenarjat ta’ l-Adeżjoni u temenda r-Regolament (KE) Nru 533/2004 f'dan is-sens.(4) L-Unjoni Statali tas-Serbja u l-Montenegro m'għadhiex teżisti. Għaldaqstant, huwa xieraq li r-Regolament jiġi emendat sabiex jieħu f'kunsiderazzjoni l-fatt li sew is-Serbja u kif ukoll il-Montenegro issa huma żewġ stati indipendenti.(5) Ir-Regolament ikopri l-Partenarjati ta' l-Adeżjoni u kif ukoll il-Partenarjati Ewropej. Għalhekk, it-test sħiħ jeħtieġ li jittieħed f'kunsiderazzjoni.ADOTTA DAN IR-REGOLAMENT:Artikolu 1Ir-Regolament (KE) Nru 533/2004 huwa hawnhekk emendat kif ġej:L-Artikolu 1 għandu jiġi sostitwit b'dan li ġej:'Artikolu 1Għandhom jiġu stabbiliti partenarjati Ewropej sabiex ikopru l-Albanija, l-Bożnja-Herzegovina, il-Montenegro u s-Serbja inkluż il-Kosovo kif iddefinit mir-Rizoluzzjoni tal-Kunsill tas-Sigurtà tal-Ġnus Magħquda 1244 tal-10 ta' Ġunju 1999, (minn hawnhekk 'il quddiem imsejħa "is-sħab"). Il-Partenarjati Ewropej għandhom jipprovdu qafas li jinkorpora l-prijoritajiet li joħorġu mill-analiżi tas-sitwazzjonijiet differenti tas-sħab, li fuqhom għandhom ikunu kkonċentrati l-preparamenti għal aktar integrazzjoni ma' l-Unjoni Ewopea fid-dawl tal-kriterji definiti mill-Kunsill Ewropew u l-progress li jkun sar fl-implimentazzjoni tal-proċess ta' stabbilizzazzjoni u assoċjazzjoni li jinkludi l-ftehim dwar l-istabbilizzazzjoni u assoċjazzjoni fejn neċessarju u b'mod partikolari l-kooperazzjoni reġjonali.'2) Artikolu 1a huwa sostitwit b'dan li ġej:"Artikolu 1aBħala parti mill-proċess ta' stabbilizzazzjoni u assoċjazzjoni, għandhom jitwaqqfu Partenarjati ta' l-Adeżjoni għall-Kroazja u l-eks-Repubblika Jugożlava tal-Maċedonja. Il-Partenarjati ta' l-Adeżjoni għandhom jipprovdu qafas li jkopri l-prijoritajiet kollha li jirriżultaw mill-analiżi tas-sitwazzjoni f'kull pajjiż, li fuqhom għandhom ikunu kkonċentrati l-preparazzjonijiet għall-adeżjoni fid-dawl tal-kriterji ta’ Kopenħagen definiti mill-Kunsill Ewropew u l-progress li jkun sar fl-implimentazzjoni tal-proċess ta' stabilizzazzjoni u assoċjazzjoni, inkluż il-Ftehim ta' Stabilizzazzjoni u Assoċjazzjoni[4], u b'mod partikolari l-kooperazzjoni reġjonali.'Artikolu 2Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU C , , p. .[2] ĠU C , , p. .[3] ĠU L 86, 24.3.2004, p. 1. Regolament kif emendat bir-Regolament (KE) Nru 269/2006 (ĠU L 47, 17.2.2006, p. 7).[4] ĠU L 84, 20.3.2004, p. 3. (ĠU L 26, 28.1.2005, p. 3).